“Ena cilavi kemuni na matanisiga ni yalododonu” (2)
4 “Raica! Sa voleka mai na siga, e waqa me vaka na lovo,+ nira na vaka na vunicovuata o ira kece na viavialevu kei ira kece na vakayacora tiko na ka ca. Ena yameci ira na siga sa voleka mai,” e kaya o Jiova ni lewe vuqa,* “ena sega ni vakavoca vei ira na wakana se tabana.2 Ia o kemuni na rokova na yacaqu ena cilavi kemuni na matanisiga ni yalododonu, salavata kei na veivakabulai ni kena rarama,* oni na ladelade me vaka na luvenibulumakau yagovinaka.”3 “Oni na buturaki ira na tamata ca ena ruku ni yavamuni, era na vaka na kuvuniqele ena qeteqete ni yavamuni ena siga au na yavala kina,” e kaya o Jiova ni lewe vuqa.4 “Moni nanuma na Lawa e vola o Mosese na noqu dauveiqaravi, na ivakaro kei na lewa au vakarota mai Orepi mera muria kece na Isireli.+5 “Raica! Au sa talai Ilaija yani na parofita vei kemuni+ ena qai muri mai na siga i Jiova, e levu, e vakatubuqoroqoro.+6 Ena vagolea na lomadra na tama vei luvedra,*+ kei na lomadra na luvedra vei tamadra, meu kua kina ni lako yani meu mokuti vuravura meu vakarusa.”
fij_Latn fij_Latn